Diari Oficial de la Generalitat Valenciana


Sumari del DOGV 3139, del 10-12-1997 (1997/11165)

ORDRE de 27 d'octubre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, en diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/11549


Data del document
:   27-10-1997

Organisme emissor
:   Conselleria de Cultura, Educació i Ciència

Tipus de document
:   Ordre

4009 ORDRE de 27 d'octubre de 1997, de la Conselleria de Cultura, Educació i Ciència, per la qual es concedeix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, en diversos centres docents privats. [97/X11762]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.
  
Cada expedient té un informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vista la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius, a cadascun dels centres que s'indiquen en l'annex, amb el número d'unitats i capacitat màxima de llocs escolars que s'hi especifiquen.
  
Segon
  
Modificar, si s'escau, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats esdevindran efectives progressivament, a mesura que s'hi implanten els ensenyaments autoritzats, i les de la resta de nivells esdevindran efectives al començament del curs escolar 1997/98. Així mateix, els centres mantindran l'autorització que tenien per a impartir ensenyaments anteriors a la Llei d'Ordenació General del Sistema Educatiu, mentre no s'extingisquen d'acord amb el calendari vigent d'aplicació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, amb l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Aquesta ordre comportarà les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 27 d'octubre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: Crist Rei.
  
Titular: R. Filles de Crist Rei.
  
Adreça: carrer Sant Vicent, 7.
  
Localitat: Benifaió
  
Província: València.
  
Codi: 84188075.
  
Ensenyaments que s'hi autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, amb 70 llocs escolars.
  
- 6 unitats d'Educació Primària, amb 150 llocs escolars.
  
Centre: Claret Fuensanta.
  
Titular: Pares Claretians.
  
Adreça: plaça de Múrcia, 9.
  
Localitat: València.
  
Província: València.
  
Codi: 55452122.
  
Ensenyaments que s'hi autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
Centre: Aire Libre.
  
Titular: Societat Cooperativa Valenciana Aire Libre.
  
Adreça: carrer Azahar, 20.
  
Localitat: Santa Faz.
  
Província: Alacant.
  
Codi: 59032705.
  
Ensenyaments que s'autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 6 unitats d'Educació Primària, amb 150 llocs escolars.
  
Centre: San José.
  
Titular: H. de la Doctrina Cristiana.
  
Adreça: carrer Dolores Rojas, 3.
  
Localitat: Tavernes de la Valldigna.
  
Província: València.
  
Codi: 25961579.
  
Ensenyaments que s'hi autoritzen:
  
- Educació Secundària Obligatòria, amb 4 unitats i 120 llocs escolars.
  
Composició resultant de la resta del centre:
  
- 3 unitats d'Educació Preescolar, amb 71 llocs escolars.
  
- 6 unitats d'Educació Primària, amb 150 llocs escolars.
  
Centre: La Encarnación.
  
Titular: Associació de Pares d'Alumnes La Encarnación.
  
Adreça: carrer Esteban Barbado, 5.
  
Localitat: Villena.
  
Província: Alacant.
  
Codi: 57069656.
  
Ensenyaments que s'hi autoritzen:
  
- Educació Secundària Obligatòria, amb 8 unitats i 240 llocs escolars.
  
- Educació Especial (suport a la integració), amb 1 unitat.
  
Composició resultant de la resta del centre:
  
- 12 unitats d'Educació Primària, amb 300 llocs escolars.
  
Centre: Nuestra Señora de La Seo.
  
Titular: R. Dominiques de l'Anunziatta.
  
Adreça: carrer Montcada, 7.
  
Localitat: Xàtiva.
  
Província: València.
  
Codi: 15275844.
  
Ensenyaments que s'hi autoritzen:
  
- Educació Infantil, II cicle, amb 6 unitats i 148 llocs escolars:
  
Composició resultant de la resta del centre:
  
- 17 unitats d'Educació Primària, amb 425 llocs escolars, de les quals 5 unitats corresponen al primer cicle d'Educació Secundària Obligatòria, d'acord amb l'Ordre de 13 de juny de 1997 (DOGV de 9 de setembre).
  
Centre: Puresa de Maria.
  
Titular: Congregació Puresa de Maria.
  
Adreça: carretera d'Almansa, km 2.
  
Localitat: Ontinyent.
  
Província: València.
  
Codi: 43759700.
  
Ensenyaments que s'hi autoritzen:
  
- Educació Infantil, II cicle, amb 6 unitats i 148 llocs escolars.
  
Composició resultant de la resta del centre:
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 4 unitats de Batxillerat, amb 140 llocs escolars en les modalitats de: Ciències de la Natura i de la Salut, i Humanitats i Ciències Socials.